Cornelis Douwes van der Weg

Cornelis Douwes van der Weg (Hallum, 31 desimber 1834 - Doanjum, 26 jannewaris 1893) wie in Fryske boer, feearts, boargemaster en toanielskriuwer.

Van der Weg wie in soan fan lânbouwer Douwe Jans van der Weg en Sytske Cornelis Slim.Nieuw Nederlandsch Biografisch Woordenboek (NNBW) Hy learde troch selsstúdzje foar feearts en die dêryn eksamen oan de fakulteit fan de feeartsenijkunde yn Utert. Hie in tal bestjoerlike funksjes. Sa wie hy dykgraaf fan it wetterskip Fiif Dielen Seediken Bûtendyks, sekretaris fan de Frjentsjerter ôfdieling fan de Fryske Maatskippij fan Lânbou, lid fan de gemeenteried en fan de Provinsjale Steaten fan Fryslân. Hy waard yn 1885 beneamd as boargemaster fan Frjentsjerteradiel en bleau dat oant syn ferstjerren.

Van der Weg skreau ferskate toanielstikken en yn 1893 ferskynde syn hânboek foar de hynstefokkerij. Hy publisearre ek yn de Fryske tydskriften Forjit my net (1881-1889) en Swanneblommen (1886, 1887).

 Publikaasjes 
1893 Handleiding voor paardenfokkerij, ten dienste van den Nederlandschen Landbouwer-Paardenfokker. Grins: Erven B. van der Kamp

 Toanielstikken 
1884 Smids Feikje ef Rjuerdom's Testemint
1885 Jetske de Wees
1886 Pier en Pierkje
1890 Hwa is yens neiste

Kategory:Frysk bistedokter
Kategory:Frysk bestjoerder
Kategory:Frysk politikus
Kategory:Frysk gemeenteriedslid
Kategory:Boargemaster fan Frjentsjerteradiel (oant 1984)
Kategory:Lid fan de Steaten fan Fryslân
Kategory:Frysk toanielskriuwer
Kategory:Frysk publisist
Kategory:Skriuwer yn it Frysk
Kategory:Persoan berne yn Hallum
Kategory:Persoan stoarn yn Doanjum
Kategory:Persoan berne yn 1834
Kategory:Persoan stoarn yn 1893